
Τετάρτη, 26 Αυγούστου 2026

ΔΕΛΤΙΟ ΤΥΠΟΥ

Συνέχεια ενημέρωσης αναφορικά με τον εντοπισμό και τη διάσωση 45 αλλοδαπών στους Καλούς Λιμένες – Συνέχειες ενημερώσεων αναφορικά με τον εντοπισμό και τη διάσωση 79 αλλοδαπών από 2 λέμβους στους Καλούς Λιμένες – Θάνατος αλλοδαπής στην Παλαιοκαστρίτσα – Ακυβερνησία Ι/Φ στο Φισκάρδο – Διακομιδές ασθενών

Συνέχεια ενημέρωσης:
Αναφορικά με τον εντοπισμό και διάσωση 45 αλλοδαπών στη θαλάσσια περιοχή νότια των Καλών Λιμένων τις απογευματινές ώρες χθες, συνελήφθη ένας 25χρονος αλλοδαπός (υπήκοος Ν. Σουδάν) εξ’ αυτών, καθώς αναγνωρίστηκε από τους υπόλοιπους αλλοδαπούς επιβαίνοντες της λέμβου ως ο διακινητής που τους μετέφερε στην Ελλάδα, έναντι χρηματικής αμοιβής. Ο 26χρονος συνελήφθη για παράβαση του άρθρου του Ν. 3386/2005 «Παράνομη είσοδος στη χώρα», του Ν. 5038/23 «Διευκόλυνση» και άρθρου 306 του Π.Κ. «Έκθεση». Σύμφωνα με τους αλλοδαπούς, εκκίνησαν βραδινές ώρες την 23.08.2026 από το Τομπρούκ της Λιβύης, καταβάλλοντας χρηματικά ποσά μεταξύ 10.000 έως 14.000 δηναρίων Λιβύης έκαστος, για την μεταφορά τους στην Ελλάδα. 

*****

Συνέχεια ενημέρωσης:
Αναφορικά με τον εντοπισμό και τη διάσωση 30 εκ των 79 αλλοδαπών επιβαινόντων από δυο λέμβους σε δυσχερή θέση, στους Καλούς Λιμένες τις πρώτες πρωινές ώρες χθες, συνελήφθη ένας 15χρονος αλλοδαπός (υπήκοος Ν. Σουδάν) εξ’ αυτών, καθώς αναγνωρίστηκε από τους υπόλοιπους αλλοδαπούς επιβαίνοντες της λέμβου ως ο διακινητής που τους μετέφερε στην Ελλάδα, έναντι χρηματικής αμοιβής. Ο 15χρονος συνελήφθη για παράβαση του Ν.3386/2005 «Παράνομη είσοδος στη χώρα», του Ν.5038/23 «Διευκόλυνση» και του άρθρου 306 του Π.Κ. «Έκθεση». Σύμφωνα με τους αλλοδαπούς, εκκίνησαν βραδινές ώρες την 23.08.2026 από το Τομπρούκ της Λιβύης, καταβάλλοντας το χρηματικό ποσό των 14.000 δηναρίων Λιβύης έκαστος, για την μεταφορά τους στην Ελλάδα. 

Επίσης:
Αναφορικά με τον εντοπισμό και τη διάσωση 49 εκ των 79 αλλοδαπών επιβαινόντων από δυο λέμβους σε δυσχερή θέση, στους Καλούς Λιμένες τις πρώτες πρωινές ώρες χθες, συνελήφθη ένας 17χρονος αλλοδαπός (υπήκοος Ν. Σουδάν) εξ’ αυτών, καθώς αναγνωρίστηκε από τους υπόλοιπους αλλοδαπούς επιβαίνοντες της λέμβου ως ο διακινητής που τους μετέφερε στην Ελλάδα, έναντι χρηματικής αμοιβής. Ο 17χρονος συνελήφθη για παράβαση του Ν.3386/2005 «Παράνομη είσοδος στη χώρα», του Ν.5038/23 «Διευκόλυνση» και του άρθρου 306 του Π.Κ. «Έκθεση». Σύμφωνα με τους αλλοδαπούς, εκκίνησαν βραδινές ώρες την 23.08.2026 από το Τομπρούκ της Λιβύης, καταβάλλοντας χρηματικά ποσά μεταξύ 2.000 και 3.000 δολαρίων Η.Π.Α. έκαστος, για την μεταφορά τους στην Ελλάδα. 

*****

Τις μεσημβρινές ώρες σήμερα, ενημερώθηκε η Λιμενική Αρχή της Παλαιοκαστρίτσας ότι μια 80χρονη αλλοδαπή (υπήκοος Τσεχίας), ανασύρθηκε χωρίς τις αισθήσεις της από τη θαλάσσια περιοχή Γλυφάδας Κέρκυρας. Στην 80χρονη αρχικά παρασχέθηκαν οι πρώτες βοήθειες με τη μέθοδο καρδιοπνευμονικής αναζωογόνησης (ΚΑΡΠΑ) και στη συνέχεια, μεταφέρθηκε με ασθενοφόρο όχημα του ΕΚΑΒ στο Γενικό Νοσοκομείο Κέρκυρας, όπου διαπιστώθηκε ο θάνατός της. Από το Α' Λιμενικό Τμήμα Παλαιοκαστρίτσας του Κεντρικού Λιμεναρχείου Κέρκυρας που διενεργεί την προανάκριση, παραγγέλθηκε η διενέργεια νεκροψίας-νεκροτομής στην Ιατροδικαστική Υπηρεσία Κέρκυρας.

*****

Τις απογευματινές ώρες χθες, ενημερώθηκε η Λιμενική Αρχή του Φισκάρδου για περιστατικό ακυβερνησίας ενός ιστιοφόρου (Ι/Φ) σκάφους σημαίας Μ. Βρετανίας, στη θαλάσσια περιοχή πλησίον του λιμένα Φισκάρδου. Στο σημείο μετέβησαν ιδιωτικά σκάφη, όπου εντόπισαν το σκάφος με τους οκτώ αλλοδαπούς (υπήκοοι Μ. Βρετανίας) επιβαίνοντές του, καλά στην υγεία τους.  Στη συνέχεια, το Ι/Φ κατέπλευσε με ασφάλεια στο λιμάνι του Φισκάρδου, με τη συνδρομή των ανωτέρω ιδιωτικών σκαφών. Από τον Λιμενικό Σταθμό Φισκάρδου απαγορεύτηκε ο απόπλους του Ι/Φ, μέχρι την προσκόμιση βεβαιωτικού αξιοπλοΐας από τον αρμόδιο νηογνώμονα, ενώ από το περιστατικό δεν παρατηρήθηκε θαλάσσια ρύπανση.

*****

Με μέριμνα του Κέντρου Επιχειρήσεων του Λιμενικού Σώματος - Ελληνικής Ακτοφυλακής πραγματοποιήθηκαν, οι παρακάτω διακομιδές ασθενών, οι οποίοι έχρηζαν άμεσης νοσοκομειακής περίθαλψης:
-αγόρι 2 ετών, από το λιμάνι Μέριχα της Κύθνου στο λιμάνι του Λαυρίου, με Περιπολικό σκάφος Λ.Σ.-ΕΛ.ΑΚΤ.,
-23χρονου, από το λιμάνι της Μυκόνου στο λιμάνι της Σύρου, με το Ε/Γ-Τ/Ρ «ΔΗΛΟΣ ΕΞΠΡΕΣ» Ν.Π. 10032 και
-24χρονου, από το λιμάνι των Λειψών στο λιμάνι της Λέρου, με Περιπολικό σκάφος Λ.Σ.-ΕΛ.ΑΚΤ..

